47-jarige vas oor seksuele aanranding van vierjarigeArgieffoto ŉ 47-jarige man is deur die Willowvale-polisie in die Oos-Kaap in hegtenis geneem op aanklag dat hy ŉ vierjarige meisie seksueel aangerand het. Kapt. Jackson Manatha, woordvoerder van die polisie, het gesê die meisie het Donderdagmiddag omstreeks 17:00 saam met ander kinders in Willowvale- informele nedersetting gespeel. “Sy het skielik verdwyn en toe ŉ gil uit die plakkershuis van die verdagte gehoor is, het gemeenskapslede gaan ondersoek instel. Die meisie is sonder haar klere aangetref,” het Manatha verduidelik. “Hulle het die man aangekeer en die polisie ontbied. Die man is in hegtenis geneem.” Hy sal na verwagting Maandag in die Willowvale-landdroshof verskyn op aanklag van seksuele aanranding. Brig. Ngangema Xakavu het die lede van die gemeenskap bedank vir hul bystand om die verdagte aan te keer. Hy het hulle ook geloof dat hulle nie gereg in eie hande geneem het nie.